César Cielo

| Mitalit | Mitalit | Mitalit |  |
| --- | --- | --- | --- |
|  César Cielo Filho |  César Cielo Filho |  César Cielo Filho |  |
Maa:   Brasilia
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 50 m vapaauinti |  |
|  Pronssia | Peking 2008 | 100 m vapaauinti |  |
|  Pronssia | Lontoo 2012 | 50 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Rooma 2009 | 50 m vapaauinti |  |
|  Kultaa | Rooma 2009 | 100 m vapaauinti |  |
|  Kultaa | Shanghai 2011 | 50 m vapaauinti |  |
|  Kultaa | Shanghai 2011 | 50 m perhosuinti |  |
|  Kultaa | Barcelona 2013 | 50 m vapaauinti |  |
|  Kultaa | Barcelona 2013 | 50 m perhosuinti |  |
|  Hopeaa | Budapest 2017 | 4×100 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Dubai 2010 | 50 m vapaauinti |  |
|  Kultaa | Dubai 2010 | 100 m vapaauinti |  |
|  Kultaa | Doha 2014 | 100 m vapaauinti |  |
|  Kultaa | Doha 2014 | 4×50 m sekauinti |  |
|  Kultaa | Doha 2014 | 4×100 m sekauinti |  |
|  Hopeaa | Indianapolis 2004 | 4×100 m vapaauinti |  |
|  Pronssia | Dubai 2010 | 4×100 m vapaauinti |  |
|  Pronssia | Dubai 2010 | 4×100 m sekauinti |  |
|  Pronssia | Doha 2014 | 50 m vapaauinti |  |
|  Pronssia | Doha 2014 | 4×50 m vapaauinnin sekaviesti |  |
|  Pronssia | Hangzhou 2018 | 4×100 m vapaauinti |  |
|  Pronssia | Hangzhou 2018 | 4×50 m sekauinti    |  |
César Augusto Cielo Filho (s. 10. tammikuuta 1987) on brasilialainen uimari ja olympiavoittaja. Hän syntyi Santa Bárbara d'Oestessa, São Paulon osavaltiossa, ja pääsi Yhdysvalloissa Auburnin yliopistoon Alabamaan.
Cielo voitti kolme kultamitalia vuoden 2007 Pan-Amerikan kisoissa. Nämä mitalit tulivat 50 metrin vapaauinnista, 100 metrin vapaauinnista ja 4 x 100 metrin vapaauintiviestistä. Cielo on voittanut myös useita NCAA-mestaruuksia sekä hopeamitalin lyhyen radan uinnin maailmanmestaruuskilpailuissa 2004 Indianapolisissa.
Pekingissä 2008 Cielo nousi palkintokorokkeelle kahdesti. Hän sijoittui jaetulle pronssisijalle yhdessä Yhdysvaltain Jason Lezakin kanssa 100 metrin vapaauinnissa. Lyhyemmällä matkalla 50 metrin vapaauinnissa Cielosta tuli Brasilian historian ensimmäinen uinnin olympiakultamitalisti. Rooman MM-kilpailuissa 2009 hän voitti kultaa 50 metrin vapaauinnissa ajalla 21,08 ja 100 metrin vapaauinnissa maailmanennätysajalla 46,91.
Cielo voitti Dubain lyhyen radan MM-kilpailuissa 2010 kultaa 50 metrin vapaauinnissa ajalla 20,51 ja 100 metrin vapaauinnissa ajalla 45,74. Lisäksi hän kuului Brasilian pronssijoukkueeseen 4 × 100 metrin vapaa- ja sekauintiviesteissä.
Cielo jäi dopingtestissä kiinni yleensä peiteaineena käytettävän furosemidin käytöstä Brasiliassa toukokuussa 2011. Hän kertoi saaneensa ainetta pilaantuneesta ravintolisästä, ja Brasilian liitto antoi hänelle vain varoituksen. Kansainvälinen uimaliitto FINA haastoi päätöksen, mutta urheilun kansainvälinen vetoomustuomioistuin CAS antoi Cielolle kilpailuluvan juuri ennen saman vuoden heinäkuun Shanghain MM-kilpailuja. Hän voitti kisoissa kultaa 50 metrin vapaauinnissa ajalla 21,52 ja saman matkan perhosuinnissa ajalla 23,10.
Cielo voitti Pan-Amerikan kisoissa 2011 kultaa 50 ja 100 metrin vapaauinnissa sekä 4 × 100 metrin vapaa- ja sekauintiviesteissä. Lontoon olympialaisissa 2012 hän sai pronssia 50 metrin vapaauinnissa ajalla 21,59.
Barcelonan MM-kilpailuissa 2013 Cielo voitti kultaa 50 metrin vapaauinnissa ajalla 21,32 ja 50 metrin perhosuinnissa ajalla 23,01. Dohan lyhyen radan MM-kilpailuissa 2014 hän voitti maailmanmestaruuden 100 metrin vapaauinnissa ajalla 45,75 sekä 4 × 50 ja 4 × 100 metrin sekauintiviesteissä. Lisäksi hän sai pronssia 50 metrin vapaauinnissa ja  4 × 50 metrin sekajoukkueiden vapaauintiviestissä. Budapestin MM-kilpailuissa 2017 hän saavutti hopeaa 4 × 100 metrin vapaauintiviestissä. Hangzhoun lyhyen radan MM-kilpailuissa 2018 hän sai pronssia 4 × 100 metrin vapaauinti- ja 4 × 50 metrin sekauintiviesteissä.